cyanic-selkie/wikianc huggingface dataset:
পূর্ব রণাঙ্গন (দ্বিতীয় বিশ্বযুদ্ধ)
প্রাচ্যে সোভিয়েত বাহিনীর লড়াই: আগস্ট, ১৯৪৫
১৯৪৫ সালের ৮ আগস্ট শুরু হয় সোভিয়েত বাহিনীর মাঞ্চুরিয়া আক্রমণ, যাতে তারা জাপান নিয়ন্ত্রিত পুতুল রাষ্ট্র মাঞ্চুকো এবং এর পার্শ্ববর্তী মেংজিগাং আক্রমণ করে; এই আক্রমণ বৃহত্তর পরিসরে কোরিয়ার উত্তরাঞ্চল, দক্ষিণ সাখালিন এবং কুরিল দ্বীপপুঞ্জও অন্তর্ভুক্ত হয়। খালখিন-গোলের যুদ্ধ বাদে এটিই ছিল জাপান সাম্রাজ্যের বিরুদ্ধে সোভিয়েতদের একমাত্র সামরিক অভিযান। ইউরোপ যুদ্ধের তিন মাস পর, ইয়াল্টা সম্মেলনে মিত্রদের অনুরোধে, জাপান ও সোভিয়েতের মধ্যকার নিরপেক্ষতা চুক্তি ভঙ্গ করে সোভিয়েত ইউনিয়ন ২য় বিশ্বযুদ্ধের প্রশান্ত-মহাসাগরীয় রণাঙ্গনে প্রবেশ করে। যদিও এই যুদ্ধ পূর্ব রণাঙ্গনের অংশ হিসেবে গণ্য হয় না তবুও পূর্ব রণাঙ্গনে অংশগ্রহণ করা সোভিয়েত জেনারেলগণই এই আক্রমণ পরিচালনা করেন এবং পূর্ব রণাঙ্গনে তাদের অর্জিত অভিজ্ঞতাকে কাজে লাগান বলে এই যুদ্ধটি অনুচ্ছেদে যুক্ত হল। এই অভিযানটি অনেকাংশেই 'নিখুঁত' অভিযান বলা চলে, যাতে জার্মান "ওয়েরমাক্‌ট" ও "লুফ্‌টওয়াফ"-এর বিরুদ্ধে সুদীর্ঘ চারটি বছরব্যপী পরিচালিত যুদ্ধের অভিজ্ঞতাকে কাজে লাগানো হয়।
যুদ্ধের ফলাফল
দ্বিতীয় বিশ্বযুদ্ধের বৃহত্তম ও সবচেয়ে রক্তক্ষয়ী রণাঙ্গন ছিল পূর্ব রণাঙ্গন। একে মানব ইতিহাসের সর্বাপেক্ষা প্রাণঘাতী সংঘাত হিসেবে গণ্য করা হয়, এ যুদ্ধে ৩ কোটিরও অধিক মানুষ নিহত হয়। জার্মান বাহিনীর মোট হতাহতের শতকরা ৮০ ভাগই সংঘটিত হয় পূর্ব রণাঙ্গনে। ২য় বিশ্বযুদ্ধের অন্যান্য সকল রনাঙ্গনের সম্মিলিত স্থলযুদ্ধের চাইতে এই রণাঙ্গনে অধিক সংখ্যক স্থলযুদ্ধ সংঘটিত হয়। এ রণাঙ্গনের উভয় পক্ষেরই মানুষের প্রাণের প্রতি কোন পরোয়া না থাকায় এর যুদ্ধসমূহের প্রকৃতি ছিল নৃশংস ও ভয়াবহ। এস্থানে যুদ্ধের আদর্শগত দৃষ্টিভঙ্গীও এই নৃশংসতাকে তুলে ধরে, সংঘর্ষে লিপ্ত দুই পক্ষের আদর্শগত অবস্থান ছিল সম্পূর্ণ বিপরীতমুখী।
আদর্শগত যুদ্ধ ছাড়াও, নাৎসি জার্মানি ও সোভিয়েত ইউনিয়নের নেতৃদ্বয়, যথাক্রমে অ্যাডলফ হিটলার ও জোসেফ স্টালিনের মনমানসিকতার কারণে যুদ্ধের ভয়াবহতা ও এর প্রাণনাশী প্রকৃতি এক অভূতপূর্ব আকার ধারণ করে। হিটলার ও স্টালিন উভয়েই তাদের লক্ষ্য ও উদ্দেশ্য পূরণ করতে মানব প্রাণের তোয়াক্কা করতেন না। এমনকি তাদের নিজেদের সৈন্য ও জনগণের মধ্যে ত্রাস সৃষ্টি করতেও তারা পিছপা হতেন না। নিজেদের উদ্দেশ্য হাসিলের জন্যে মানুষের এক একটি জনগোষ্ঠীকেও তারা ঘরছাড়া ও নির্বাসিত করে থাকতেন। এসব কারণে পূর্ব রণাঙ্গনের সামরিক ও বেসামরিক সকল নাগরিকের মধ্যেই যে এক নিষ্ঠুর প্রকৃতি পরিলক্ষিত হয়, তা অতুলনীয়। টাইম ম্যাগাজিন এর বর্ণনায়: "লোকবল, স্থায়িত্বকাল, আঞ্চলিক প্রসার এবং ক্ষয়ক্ষতির দিক থেকে পূর্ব রণাঙ্গনের সংঘাতের আকার ছিল নরম্যান্ডি অভিযান থেকে শুরু হওয়া পশ্চিম রণাঙ্গনের প্রায় চার গুণ"। অপরদিকে, মার্কিন যুক্তরাষ্ট্রের সেনাপ্রধান জেনারেল জর্জ মার্শালের হিসেব অনুযায়ী, পূর্ব রণাঙ্গনের যুদ্ধে জার্মানি ব্যস্ত না থাকলে, যুক্তরাষ্ট্রকে পশ্চিম রণাঙ্গনে দ্বিগুণ সংখ্যক সৈন্য মোতায়েন করতে হত।
"২য় বিশ্বযুদ্ধে রাশিয়ার অবস্থান অত্যন্ত প্রভাবশালী ছিল, এবং অক্ষশক্তির পরাজয়ে এর ভূমিকা ছিল অপরিহার্য। সিসিলিতে যখন ব্রিটিশ ও মার্কিন বাহিনী ২টি জার্মান ডিভিশনের মোকাবিলা করে, তখন রুশ বাহিনী তাদের রণাঙ্গনে প্রায় ২০০টি জার্মান ডিভিশনের মোকাবিলা করছিল। মিত্রবাহিনী যদি ইউরোপ মহাদেশে একটি দ্বিতীয় রনাঙ্গনের সৃষ্টি করে, তা হবে রুশ রনাঙ্গনের তুলনায় গৌণ; তাদের সংগ্রামই প্রাধান্য পাবে। রাশিয়া যুদ্ধে জড়িত না থাকলে ইউরোপে অক্ষশক্তিকে হারানো অসম্ভব, এবং জাতিসংঘের অবস্থান অনিশ্চিত হয়ে পড়বে। একইভাবে যুদ্ধে-পরবর্তী ইউরোপেও রাশিয়া একটি প্রভাবশালী অবস্থানে থাকবে। জার্মানি পরাজিত হলে রাশিয়ার প্রবল প্রতাপশালী সামরিক বাহিনীর সম্মুখীন হওয়ার মত ক্ষমতা ইউরোপে আর কারো থাকবে না।"
১৯৪৪ সালে যখন লাল ফৌজ জার্মানি আক্রমণ করে, তখন জার্মান বেসামরিক জনগণ লাল ফৌজ সৈন্যদের প্রতিহিংসার শিকার হয়। মিত্রশক্তির মধ্যকার "ইয়াল্টা সম্মেলন" অনুষ্ঠিত হবার পরে, পূর্ব প্রুশিয়া ও সাইলেসিয়া প্রদেশের জনগণকে বিতাড়িত করে পশ্চিমে ওডার-নাইস অববাহিকার অপর পার্শ্বে যেতে বাধ্য করা হয়, যা ছিল মানব ইতিহাসের বৃহত্তম জোরপূর্বক গণ-নির্বাসনসমূহের অন্যতম।
সোভিয়েত ইউনিয়ন ২য় বিশ্বযুদ্ধে সামরিকভাবে জয়লাভ করলেও তাদের অর্থনীতি ও অবকাঠামো ধ্বংসপ্রাপ্ত হয়। অধিকাংশ যুদ্ধ সংঘটিত হয় জনবহুল অঞ্চলসমূহের নিকটে, এবং উভয় পক্ষের কার্যকলাপে বিশাল অঙ্কে বেসমারিক নাগরিক প্রাণ হারায় এবং সম্পদ ও অবকাঠামো ধ্বংস হয়। যুদ্ধের পর জার্মানি নুরেমবার্গে সংঘটিত "আন্তর্জাতিক সামরিক ট্রাইব্যুনালে" জেনারেল রোমান রুডেংকো যে উদ্ধৃতি দেন, তার হিসাব মতে, সোভিয়েত ইউনিয়নে অক্ষশক্তির আক্রমণে সম্পদের মোট ক্ষয়ক্ষতির অর্থমূল্য দাঁড়ায় ৬৭,৯০০ কোটি রুবল। লেনিনগ্রাড অবরোধের সময় এ নগরীর ১২ লক্ষ নাগরিক প্রাণ হারান, যুদ্ধে আক্রান্ত সকল নগরীর মধ্যে লেনিনগ্রাডেই সর্বাধিক জনগণ হতাহত হয়।
মোট ক্ষয়ক্ষতির মধ্যে অন্তর্ভুক্ত হল- ১,৭১০টি শহর ও নগরীর পূর্ণ বা আংশিক ধ্বংসপ্রাপ্তি, এছাড়াও ধ্বংস হয় ৭০,০০০ গ্রাম-গঞ্জ, ২,৫০৮টি গীর্জা, ৩১,৮৫০টি শিল্প-কারখানা, ৪০,০০০ মাইল রেলপথ, ৪,১০০টি রেলস্টেশন, ৪০,০০০ হাসপাতাল, ৮৪,০০০ বিদ্যালয় এবং ৪৩,০০০ লাইব্রেরি। যুদ্ধে বাস্তুহারা হয় ২কোটি ৫০লক্ষ মানুষ। ৭০ লক্ষ ঘোড়া, ১ কোটি ৭০ লক্ষ গরু, ২ কোটি শুকর, ২ কোটি ৭০ লক্ষ ভেড়া মারা পড়ে কিংবা হারানো যায়। বন্য জীবজন্তুও ক্ষয়ক্ষতির স্বীকার হয়। ১৯৪৩ সাল থেকে ১৯৪৫ সালে সোভিয়েত বাহিনীর আক্রমণের সময় যুদ্ধক্ষেত্রসমূহ থেকে বন্য নেকড়ে ও শিয়াল পালিয়ে পশ্চিম দিকে গমন করে, এর ফলে পশ্চিমাঞ্চল সমূহে জলাতঙ্ক রোগ ছড়িয়ে পড়ে এবং ১৯৬৮ সালে এই জলাতঙ্ক ইংলিশ প্রণালী পর্যন্ত পৌঁছায়।
নেতৃত্ব
সোভিয়েত ইউনিয়ন এবং নাৎসি জার্মানি উভয়ই ছিল মতাদর্শ-ভিত্তিক রাষ্ট্র, যথাক্রমে সোভিয়েত সাম্যবাদ ও নাৎসিবাদের ওপর ভিত্তি করে প্রতিষ্ঠিত হয় রাষ্ট্রদ্বয়। এবং উভয় রাষ্ট্রেই প্রায় একচ্ছত্র ক্ষমতার অধিপতি ছিলেন এর নেতাগণ। পূর্ব রণাঙ্গনে যুদ্ধের প্রকৃতি তাই নির্ণিত হয় রাজনৈতিক নেতৃবৃন্দ ও তাদের মতাদর্শের দ্বারা, যা ২য় বিশ্বযুদ্ধের অপরাপর রণাঙ্গনে অতটা দেখা যায় না।
অ্যাডলফ হিটলার
পেশাদার সামরিক নেতৃবৃন্দের বারংবার সতর্কবাণী সত্ত্বেও ফ্রান্সের যুদ্ধে জার্মান বাহিনীর অভূতপূর্ব সাফল্যে হিটলারের আত্মবিশ্বাস তুঙ্গে উঠে যায়, এবং তিনি নিজেকে একজন প্রতিভাবান সামরিক কৌশলবিদ মনে করতে থাকেন, এবং মনে করেন তার জেনারেলদের তুলনায় চলমান যুদ্ধ-পরিস্থিতি সম্পর্কে তিনি অধিক ওয়াকিবহাল। ১৯৪১ সালের আগস্টে জার্মান স্থলবাহিনী "ওয়েরমাক্‌ট"-এর সর্বাধিনায়ক জেনারেল ওয়াল্টার ফন ব্রকিচ এবং জেনারেল ফেডোর ফন বক অনুরোধ করেন মস্কো আক্রমণ করতে, কিন্তু হিটলার তাদের সকল পরামর্শ নাকট করে দেন এবং এর পরিবর্তে ইউক্রেন দখলের আদেশ দেন, যাতে এখানকার বিস্তর কৃষিভূমি, শিল্প-স্থাপনা ও প্রাকৃতিক সম্পদ জার্মানদের হস্তগত হয়। কতিপয় ইতিহাসবিদ, যেমন বেভিন আলেক্সান্ডার তার "হিটলার কীভাবে জয়লাভ করতে পারতেন" শীর্ষক গ্রন্থে বলেন যে, হিটলারের এই সিদ্ধান্তে জার্মানরা যুদ্ধে জয়লাভের একটি সুবর্ণ সুযোগ হারায়।
১৯৪১-৪২ সালের শীতকালে হিটলারের বিশ্বাস ছিল তার জার্মান বাহিনী প্রত্যাহার না করার একগুঁয়ে সিদ্ধান্তে কেন্দ্রীয় যুগ্ম বাহিনী ধ্বংসের হাত থেকে রক্ষা পায়। পরবর্তীতে তিনি ফিল্ড মার্শাল এরহার্ড মিল্‌চকে বলেন:
আমাকে নির্মম হতে হত। আমাকে আমার নিকটস্থ জেনারেলদেরকে পর্যন্ত ফেরত পাঠাতে হয়েছিল, যেমন দু'জন জেনারেল... আমি তাঁদেরকে শুধু এটুকুই বলতে পেরেছিলাম, "যত দ্রুত সম্ভব জার্মানি ফেরত যাও, কিন্তু তোমার সেনাবাহিনীকে আমার দায়িত্বে দিয়ে যাও। আর সেনাবাহিনী কিন্তু যুদ্ধক্ষেত্রেই থাকছে।"
মস্কোর বাইরে তার "সজারু প্রতিরক্ষা ব্যবস্থার" (hedgehog defence) সাফল্যের কারণে তিনি কখনো কখনো কোন অঞ্চলের কর্তৃত্ব ধরে রাখতে বদ্ধপরিকর থাকতেন, যদিও ঐ অঞ্চল ধরে রাখার কৌশলগত কোন কারণই ছিল না। এবং কোন জেনারেল তার হুকুম ব্যতীত সৈন্য প্রত্যাহার করলে তাকে তিনি বরখাস্ত করে দিতেন। প্রতিভাবান ও উদ্যোগী অফিসারদের সরিয়ে হুকুম-তামিলকারি ও গোঁড়া-নাৎসি অফিসারদের দায়িত্ব দেয়া হত। যুদ্ধের পরবর্তী পর্যায়ে স্টালিনগ্রাডের অবরোধ ও চেরকাসিতে জার্মানরা বিপর্যস্ত হয় হিটলারের সরাসরি আদেশ পালন করতে গিয়ে। অঞ্চলের কর্তৃত্ব ধরে রাখার এই অপ্রয়োজনীয় কৌশলের কারণে জার্মানদের আরেকটি ব্যর্থ পরিকল্পনার উৎপত্তি ঘটে, যার নাম দেয়া হয়, "স্বর্গ-অভিমুখে অভিযান", যা অনুসারে জার্মানরা নেহায়েৎ গুরুত্বহীন এমন অঞ্চলেও দুর্ভেদ্য দুর্গ নির্মাণ করে এবং এসমস্ত দুর্গ যেকোন মূল্যে প্রতিরক্ষা করে। এসমস্ত "দূর্গ-নগরীতে" অনেক জার্মান সৈন্য ডিভিশন আটকা পড়ে এবং কোন কারণ ছাড়াই লড়াই করে হতাহত হয়, কারণ হিটলার কোনপ্রকার পশ্চাদপসরণ কিংবা অভিযান বাতিলের অনুমতি দিতেন না।
হিটলারের নেতৃত্বে অতিষ্ঠ হয়ে ১৯৪৪ সালে সামরিক বিদ্রোহের প্রচেষ্টা চালানো হয়, কিন্তু "২০ জুলাই ষড়যন্ত্রের" ব্যর্থতার ফলে হিটলার তার নিজের সেনাবাহিনী এবং এর অফিসারদের সন্দেহ করা শুরু করেন এবং বিশেষ বাহিনী এস.এস. ("শ্যুট্‌জস্টাফেল") ও নাৎসি পার্টির সদস্যদের ওপর নির্ভর করতে শুরু করেন।
হিটলারের নেতৃত্ব জার্মান সেনাবাহিনীর জন্যে বিপর্যয় বয়ে আনে, যদিও এর সৈনিক ও অফিসারদের দক্ষতা, পেশাদারিত্ব, আনুগত্য ও অধ্যবসায়ের কারণে জার্মানি শেষ পর্যন্ত লড়াই করে যায়। "বাল্‌জ-এর যুদ্ধে" জার্মান জেনারেল গার্ড ফন রুনস্টেডকে দেয়া হিটলারের বার্তায় তিনি পশ্চিম অভিমুখে আক্রমণ চালিয়ে যাবার নির্দেশ দেন, এ সম্পর্কে ব্রিটিশ গোয়েন্দা বিভাগের অফিসার এফ.ডব্লিউ. উইন্টারবোথাম লেখেন:
"আমাদের অভিজ্ঞতা থেকে আমরা এই শিক্ষা পেয়েছিলাম যে, হিটলার যখন তাঁর জেনারেলদের উপদেশ অগ্রাহ্য করা শুরু করেন, তখনই তাদের সবকিছু ভন্ডুল হতে শুরু করে, এবং এই সিদ্ধান্তটিও এর কোন ব্যতিক্রম ছিল না।"
জোসেফ স্টালিন
যুদ্ধের শুরুর ভাগে সোভিয়েত ইউনিয়নে ঘটিত বিপর্যয়সমূহের কতিপয়ের জন্যে দায়ী জোসেফ স্টালিন (যেমন, ১৯৪১ সালের কিয়েভের যুদ্ধ), তবে একই সাথে পরবর্তী যুদ্ধসমূহে লাল ফৌজের সাফল্যের জন্যে তিনি প্রশংসার দাবিদারও বটে, তার বাহিনীর এ সাফল্যের পেছনে ছিল সোভিয়েত ইউনিয়নের দ্রুত শিল্পায়ন, যা স্টালিন কর্তৃক ১৯৩০ এর দশকে গৃহীত আভ্যন্তরীণ কর্মসূচির কারণে সম্ভব হয়েছিল। ১৯৩০ এর দশকের শেষভাগে লাল ফৌজ থেকে স্টালিন বহু নেতাকর্মীকে বহিস্কার করেন, এবং বহু ঊর্ধ্বতন কর্মকর্তাদের আদালতের কাঠগড়ায় দাঁড় করান, যাদের অনেককে মৃত্যুদন্ড দেয়া হয় ও অপরদেরকে কারাগারে পাঠানো হয়।
মৃত্যুদন্ডপ্রাপ্তদের মধ্যে অন্যতম ছিলেন মিখাইল তুখাচেভস্কি, যিনি ট্যাংকবাহিনীর "ব্লিট্‌জক্রীগ" (ঝটিকা আক্রমণ) পদ্ধতির পক্ষপাতী ছিলেন। গ্রিগরি কুলিকের ন্যায় কতিপয় স্বার্থান্বেষীদেরকে স্টালিন পদোন্নতি দেন, যারা নিজেদের স্বার্থ উদ্ধারে তথ্য লুকোছাপা করত। এরা সেনাবাহিনীতে ট্যাংকসহ অন্যান্য আধুনিক প্রযুক্তি ব্যবহারের বিরোধিতা করে। অপরদিকে অভিজ্ঞ ও দক্ষ প্রবীণ সামরিক কর্মকর্তাদেরকে স্টালিন ছাঁটাই করে দেন, এঁদের অনেকে রুশ গৃহযুদ্ধের (১৯১৭-১৯২২) সময় থেকে সেনাবাহিনীতে কাজ করে আসছিলেন, কিন্তু রাজনৈতিক কারণে তাদেরকে অপসারণ করা হয়। তাদের বদলে বাহিনীতে স্থান পায় নবীন অফিসারেরা, যারা স্টালিন ও এন.কে.ভি.ডি. কর্মকর্তাদের মতে ছিল "স্টালিন-পন্থী" রাজনীতির অনুগত। এসব নতুন পদোন্নতি প্রাপ্ত কমান্ডারদের অনেকে অনভিজ্ঞ বলে প্রমাণিত হয়, যদিও এদের মধ্যে কয়েকজন যুদ্ধের পরবর্তী পর্যায়ে সাফল্যের দেখা পায়। এতকিছুর পরও সোভিয়েত ইউনিয়ন পৃথিবীর বৃহত্তম ট্যাংক বাহিনী গঠন করতে সক্ষম হয়।
সোভিয়েত ইউনিয়ন কর্তৃক পোল্যান্ডের পূর্বাঞ্চল, বাল্টিক রাষ্ট্রসমূহ, বেসারাবিয়া ও উত্তর বুকোভিনা দখলের পর স্টালিন আদেশ দেন এই নতুন অধিকৃত অঞ্চলসমূহের প্রতিটি অংশের নিয়ন্ত্রণ নেয়ার জন্যে; তার এই আদেশ পালন করতে গিয়ে সোভিয়েত বাহিনীকে বিস্তৃত অঞ্চলে ছড়িয়ে পড়তে হয়, ফলে তারা মূল বাহিনী থেকে বিচ্ছিন্ন হয়ে বিভিন্ন দূরবর্তী ঘাঁটিতে অবস্থান নেয় এবং শত্রুর আক্রমণের মোকাবিলায় নাজুক অবস্থানে থাকে। ১৯৪১ সালের বসন্তকালে যখন পরিস্থিতি সংকটময় হয়ে ওঠে, এসময় হিটলার যেন আক্রমণ করার কোন অজুহাত খুঁজে না পান স্টালিন যতদূরসম্ভব সে প্রচেষ্টা করেন; স্টালিন তার সেনাবাহিনীকে যুদ্ধের প্রস্তুতি নেয়া থেকে বিরত রাখেন, এমনকি যখন জার্মান বাহিনী সোভিয়েত সীমান্তের নিকটে অবস্থান নেয় এবং জার্মান গোয়েন্দা বিমান সোভিয়েত স্থাপনার ওপর দিয়ে উড্ডয়ন করতে থাকে, তখনও তিনি তার সৈন্যদের সতর্ক করেননি। স্টালিনের এরূপ যুদ্ধকালীন প্রস্তুতি গ্রহণে অস্বীকৃতি জানানোই ছিল জার্মান-সোভিয়েত যুদ্ধের প্রাথমিক পর্যায়ে সোভিয়েত বিমান বাহিনীর বিপর্যয়ের কারণ, যারা বিমান ঘাঁটিসমূহে সারিবদ্ধভাবে সজ্জিত ছিল।
১৯৪২ সালের শরত্কালে, তুমুল যুদ্ধের সময়, স্টালিন তার সেনাবাহিনীতে বিপুল পরিবর্তন আনেন: সেনাবাহিনী থেকে কমিসারগণকে প্রত্যাহার করে নেয়। ১৯৪৫ সালের ১৫ জানুয়ারিতে "আদেশ নং ২৫" জারি করা হয়, যাতে সকল শ্রেণীর সৈন্যদের কাঁধের ব্যাজ পরিধান করতে আদেশ দেয়া হয়; এই আদেশের প্রতীকী গুরুত্ব ছিল উল্লেখযোগ্য, কেননা ১৯১৭ সালের রুশ বিপ্লবের সময় এসকল কাঁধের ব্যাজ (যা সৈনিক ও অফিসারগণের পদ চিহ্নিত করে) নিষিদ্ধ করা হয়, কেননা একে "জার-বাদী শাসনের" প্রতীক হিসেবে গণ্য করা হয়। ১৯৪১ সালের শরত্কাল থেকে, যেসকল সৈন্য যুদ্ধক্ষেত্রে বিশেষ দক্ষতা ও কৌশলের পরিচয় দেয় তাদেরকে "গার্ড" উপাধি প্রদান করা হয়।
যখন এ বিষয় স্পষ্ট হয়ে আসল যে সোভিয়েত ইউনিয়ন যুদ্ধে জয়লাভ করতে যাচ্ছে, তখন এরূপ প্রচারের নির্দেশ দেয়া হয় যে, স্টালিনের নিজের নেতৃত্ববলে সোভিয়েত বাহিনীর জয় সুনিশ্চিত হয়েছে; বিজয়ী জেনারেলদেরকে তিনি প্রচারের আড়াল করে রাখেন, যাতে তিনি ছাড়া অন্য কেউ রাজনৈতিক জনপ্রিয়তা লাভ করতে না পারে। যুদ্ধ শেষে সোভিয়েতরা পুনরায় লাল ফৌজে গণহারে ছাঁটাই করে (যদিও ১৯৩০ এর ন্যায় বিপুলহারে নয়), এবং বহু সফল সেনাধিনায়ককে নিম্নপদে ও অগুরুত্বপূর্ণ পদে অপসারণ করা হয়, যার মধ্যে অন্যতম ছিলেন জেনারেল জুকভ, জেনারেল ম্যালিনোভস্কি ও জেনারেল কোনিয়েভ।
অধিকৃত অঞ্চলসমূহে নিপীড়ন ও হত্যাযজ্ঞ
১৯৪১ সালে জার্মান বাহিনী কর্তৃক বিস্তর ভূখণ্ড দখলের পর এসমস্ত অঞ্চলে শান্তি বজায় রাখা ও প্রশাসন-কাজ পরিচালনা করার প্রয়োজন হয়। সোভিয়েত ইউনিয়নের অধিকাংশ জনগণের দৃষ্টিতে নাৎসি আক্রমণ ছিল কোনপ্রকার উস্কানি ছাড়াই এক অন্যায় আগ্রাসন। তবে এবিষয় উল্লেখযোগ্য যে, সোভিয়েত সমাজের সকলেই জার্মানদের প্রতি এরূপ দৃষ্টিভঙ্গি প্রদর্শন করে না। এস্তোনিয়া, লাটভিয়া ও লিথুয়ানিয়াসহ অন্য কিছু অঞ্চলে (যারা ১৯৪০ সালে সোভিয়েত বাহিনী কর্তৃক দখল হয়েছিল) জনগণের উল্লেখযোগ্য অংশ "ওয়েরমাক্‌ট" বাহিনীকে তুলনামূলক সহ্য করে থাকে।
সোভিয়েত ইউনিয়নে সদ্য পুনর্যোগদানকারী পশ্চিম ইউক্রেনের অধিবাসীদের জন্যে এই বিষয়টি অতীব সত্য। এসকল অঞ্চলে পোলিশ-বিরোধী ও সোভিয়েত-বিরোধী "ইউক্রেনীয় জাতীয়তাবাদী গুপ্তদল" একটি স্বাধীন রাষ্ট্র কায়েম করার ব্যর্থ প্রয়াস চালায়, এই দলটি জার্মান সেনাবাহিনীর সাফল্যের ওপর নির্ভরশীল ছিল। অপরদিকে সোভিয়েত ইউনিয়নের মূল ভূখণ্ডের অধিকাংশ জনগণই নাৎসিদেরকে আগ্রাসী শত্রুরূপে দেখত। ইউক্রেনীয় ও কোসাক জনগোষ্ঠীর সদ্যপ্রতিষ্ঠিত জাতীয় স্বাধীনতা আন্দোলনসমূহকে হিটলার সন্দেহের চোখে দেখেন; বাল্টিক রাষ্ট্রসমূহসহ কতিপয় রাষ্ট্রে এরূপ আন্দোলনকারীদের অক্ষশক্তির অন্তর্ভুক্ত করা হয়, তবে অন্যদেরকে কঠোর হস্তে দমন করা হয়। এসমস্ত জার্মান-অধিকৃত অঞ্চলের কোনটিই কোনপ্রকার স্বাধীন শাসনক্ষমতা পায়নি।
বরং নাৎসিবাদের সমর্থকরা পূর্ব ইউরোপকে দেখত জার্মানদের ভবিষ্যৎ স্থায়ী বসতি রূপে এবং এসব অঞ্চলের বাসিন্দাদের গণহত্যা, নির্বাসন কিংবা জার্মানদের দাসত্বে আবদ্ধ করার পরিকল্পনা ছিল নাৎসিবাদীদের। সোভিয়েত বেসামরিক জনতা, নারী, শিশু ও বৃদ্ধদের প্রতি নিষ্ঠুর নির্মমতা প্রদর্শন করা হয়, বেসামরিক বাসস্থান ও নগরীর ওপর নিয়মিত বোমা হামলা চালানো হয়, সোভিয়েত গ্রামগঞ্জসমূহে নাৎসিরা লুঠতরাজ চালায়, এবং সোভিয়েত নাগরিকদের ওপর নির্বিচারে অমানবিক অত্যাচার-নির্যাতন চালানো হয়। এসমস্ত কারণেই সোভিয়েত জনগণ নাৎসি বাহিনীর প্রতিরোধে তাদের সর্বশক্তি নিয়োগ করে। নাৎসিদের আসল পরিকল্পনা যে স্থানীয় জনগোষ্ঠীকে দখল ও দাসত্বে আবদ্ধ করা, তা বুঝতে সোভিয়েতগণের দেরি হয়নি।
সম্মুখ সমরের নিকটস্থ অঞ্চলগুলোর ব্যবস্থাপনা করত এর নিয়ন্ত্রণকারী সামরিক বাহিনী। অন্যান্য অঞ্চল, যেমন- বাল্টিক রাষ্ট্রসমূহে স্থাপিত হয় "রাইখ-কমিসারিয়াত"। উক্ত কমিসারিয়াতদের দায়িত্ব ছিল সর্বাধিক পরিমাণ সম্পদ যেন লুঠ করা হয়। ১৯৪১ সালের সেপ্টেম্বর মাসে ইউক্রেনের কমিসারিয়াত নিযুক্ত হন নাৎসি পার্টির এরিক কখ। তার উদ্বোধনী বক্তৃতাতেই জার্মানদের নীতি পরিষ্কারভাবে বোধগম্য হয়: "আমি পরিচিত একজন ভয়াবহ কুকুর হিসেবে... আমাদের কাজ হল ইউক্রেন থেকে যতটা সম্ভব ধন-সম্পদ আহরণ করা... আমি আশা করছি স্থানীয়দের প্রতি যতটা সম্ভব নির্মমতা প্রদর্শন করা যায়, তোমরা ততটাই করবে"।
অধিকৃত অঞ্চলসমূহ দখল করার সাথে সাথেই এর ইহুদি জনগোষ্ঠীর ওপর শুরু হয় নিপীড়ন, এ কাজে নিযুক্ত করা হয় বিশেষ কর্মীবাহিনী "আইনসাট্‌জ গ্রুপেন", যাদের কাজ ছিল ইহুদিদের খুঁজে খুঁজে আটক করা এবং গুলি করে হত্যা করা।
ইহুদি ও অন্যান্য জনগোষ্ঠীকে নির্বিচারে হত্যা ছিল জার্মান অধিকৃত অঞ্চলে হত্যাকাণ্ডের একটি অংশ মাত্র। লক্ষ লক্ষ সোভিয়েত জনগণ নাৎসিদের হত্যাকাণ্ডের শিকার হয়, এবং আরো লক্ষ লক্ষ মানুষ অনাহারে-অর্ধাহারে মৃত্যুবরণ করে, যখন জার্মানরা তাদের সেনাবাহিনীর জন্য খাদ্যশস্য লুঠ করে নিয়ে যায়, এমনকি তাদের ঘোড়াদের জন্য গবাদি পশুর খাবারও লুঠ করে নেয়া হয়। ১৯৪৩-৪৪ সালে জার্মানরা যখন ইউক্রেন ও বেলারুশ থেকে পলায়ন করে, পলায়নের পূর্বে তারা "পোড়ামাটির নীতি" অবলম্বন করে, গ্রাম-গঞ্জ-শহর-বন্দর পুড়িয়ে দেয়া হয়, রাস্তা-ঘাট-রেলপথ ভেঙে গুড়িয়ে দেয়া হয় এবং এ অঞ্চলের জনগণ শীতে-অনাহারে-অর্ধাহারে মৃত্যুমুখে পতিত হয়। যে নগরীসমূহে যুদ্ধ সংঘটিত হত, এদের নাগরিকেরা প্রায়ই গোলাগুলি মাঝখানে পতিত হত। সোভিয়েত ইউনিয়নে মোট বেসামরিক নিহতের সংখ্যা ধারণা করা হয় ৭০ লক্ষ ("এনসাইক্লোপিডিয়া ব্রিটানিকা" অনুযায়ী) থেকে ১ কোটি ৭০ লক্ষ (রিচার্ড ওভেরির মতে)।
নাৎসি মতাদর্শ এবং সোভিয়েত যুদ্ধবন্দী ও স্থানীয় জনগণের ওপর তাদের অত্যাচার নির্যাতনের ফলে পার্টির সদস্যরাও উদ্বুদ্ধ হন সম্মুখ সমরে অংশ নেয়ার জন্যে; এমনকি কমিউনিস্ট-বিরোধী ও রুশ ব্যতীত অন্যান্য জাতীয় নাগরিকগণও সোভিয়েত বাহিনীর পক্ষে যুদ্ধে অবতীর্ণ হয়ে থাকেন, এতে জার্মান-পন্থী কোন বাহিনী গড়তে ব্যপক বেগ পেতে হয়। এসমস্ত কারণ "ওয়েরমাক্‌ট" এর পরাজয়কে ত্বরান্বিত করে।
ভাদিম এরলিকম্যান সোভিয়েতদের হতাহতের হিসাব দেন: ২ কোটি ৬৫ লক্ষ যুদ্ধ-সংক্রান্ত মৃত্যু। সামরিক হতাহত ১ কোটি ৬ লক্ষ, যার মধ্যে ৬০ লক্ষ নিহত অথবা নিখোঁজ, ৩৬ লক্ষ যুদ্ধবন্দী শিবিরে নিহত এবং ৪ লক্ষ মিলিশিয়া ও সোভিয়েত পার্টি সদস্য নিহত। বেসামরিক নাগরিক নিহত ১ কোটি ৫৯ লক্ষ, যার মধ্যে সামরিক কর্মকাণ্ডে নিহত ১৫ লক্ষ; নাৎসি গণহত্যা ও নিপীড়নে নিহত ৭১ লক্ষ; ১৮ লক্ষ জার্মানিতে জোরপূর্বক শ্রমে নিয়োজিত; এবং ৫৫ লক্ষ অনাহারে ও রোগব্যধিতে আক্রান্ত হয়ে মৃত। ১৯৪৬-৪৭ সালে যুদ্ধপরবর্তী অনাহারে মৃত আরো ১০ লক্ষ নাগরিককে এ গণনায় ধরা হয়নি। এ গণনায় সোভিয়েত ইউনিয়ন অধিকৃত সকল অঞ্চলের জন্যে, যার মধ্যে অন্তর্ভুক্ত ১৯৩৯-৪০ সালে দখলকৃত অঞ্চলসমূহ।
বেলারুশের যুদ্ধ-পূর্ববর্তী জনসংখ্যার এক-চতুর্থাংশ নিহত হয়, এর বুদ্ধিজীবী নাগরিকগণ প্রায় সকলেই নিহত হন। রক্তক্ষয়ী সংঘর্ষের মধ্য দিয়ে ১৯৪১ সালের আগস্ট মাসের শেষের দিকে জার্মানি বর্তমান বেলারুশের সমস্ত অঞ্চল দখল করে নেয়। এদেশে নাৎসিরা এক বর্বরোচিত শাসন কায়েম করে, ৩,৮০,০০০ জন যুবককে দাসবৃত্তির কাজে লাগানো হয়, এবং আরো লক্ষ লক্ষ জনগণকে নির্বিচারে হত্যা করা হয়। "খাটিন"-এর ন্যায় প্রায় ৬০০টি গ্রাম-গঞ্জ জ্বালিয়ে দেয়া হয় এবং এর সকল অধিবাসীকে হত্যা করা হয়। ২০৯টিরও বেশি শহর ও নগরী জ্বালিয়ে দেয়া হয়, (বেলারুশের মোট ২৭০টি নগরের মধ্যে) এবং ৯,০০০টি গ্রাম ধ্বংস করা হয়। হিমলার এক পরিকল্পনা উত্থাপন করে যাতে বেলারুশের তিন-চতুর্থাংশ জনগণকে "নির্মূলীকরণের" (গণহত্যা) জন্য চিহ্নিত করা হয় এবং এক-চতুর্থাংশ জনগণ, যারা "পরিষ্কার" জাতের (নীল চোখ, হালকা রঙের চুল) জনগণকে জার্মানদের দাস হিসেবে বাঁচিয়ে রাখার পরিকল্পনা করা হয়।
যুদ্ধ চলাকালীন সোভিয়েত যুদ্ধবন্দীদের ৬০ শতাংশ নিহত হন। যুদ্ধ শেষে বহুসংখ্যক সোভিয়েত যুদ্ধবন্দী, জোরপূর্বক নিযুক্ত শ্রমিক এবং নাৎসিদের দোসরদের (যারা মিত্রবাহিনী কর্তৃক জোরপূর্বক পুনর্বাসিত হয়) সোভিয়েত এন.কে.ভি.ডি. বাহিনীর বিশেষ "নির্বাচন" শিবিরের মধ্য দিয়ে যেতে হয়। ১৯৪৬ সালের মধ্যে বেসামরিক নাগরিকদের ৮০ শতাংশ ও যুদ্ধবন্দীদের ২০ শতাংশকে মুক্তি দেয়া হয়, অন্যদের আবার সেনাবাহিনীতে যুক্ত করানো হয় এবং শ্রমিক ব্যাটালিয়নে নিযুক্ত করা হয়। বেসামরিক নাগরিকদের ২ শতাংশ ও যুদ্ধবন্দীদের ১৪ শতাংশকে "গুলাগে" (কয়েদ শিবির) পাঠানো হয়।
পোলিশ সরকারের ১৯৪৭ সালের রিপোর্টে যুদ্ধকালীন হতাহতের সংখ্যা দেখানো হয় ৬০,২৮,০০০ জন নিহত, মোট পোলিশ ও ইহুদি জনগণ ২,৭০,০৭,০০০-এর মধ্যে; এই রিপোর্টে স্থানীয় ইউক্রেনীয় ও বেলারুশ জনগোষ্ঠীর নিহতদের ধরা হয়নি।
যদিও ১৯২৯ সালের জেনেভা কনভেনশনে সোভিয়েত ইউনিয়ন সাক্ষর করেনি, তবুও, তারা নিজেদেরকে ১৮৯৯ ও ১৯০৭ সালের হেগ কনভেনশনের শর্তাধীন বলে গণ্য করেছিল। ১৯৪১ সালে জার্মানদের আক্রমণের পর, জার্মানদের নিকট একটি বার্তা পাঠানো হয় যাতে উভয় পক্ষকে "হেগ কনভেনশন" মেনে চলার প্রস্তাব দেয়া হয়। রাইখ কর্তৃপক্ষ থেকে এই বার্তার কোনো জবাব দেয়া হয়নি।
সোভিয়েতদের নিপীড়নও পূর্ব রণাঙ্গনের নিহতের সংখ্যায় অবদান রাখে। সোভিয়েত অধিকৃত পোল্যান্ড, বাল্টিক রাষ্ট্রসমূহ ও বেসারাবিয়াতে গণহারে অত্যাচার-নির্যাতন ও হত্যাকাণ্ড চলে। জার্মান আক্রমণের পর এন.কে.ভি.ডি. বাহিনী পশ্চিম বেলারুশ ও পশ্চিম ইউক্রেনে অবস্থিত কারাগারসমূহে বন্দীদের ওপর নির্বিচারে হত্যাযজ্ঞ চালায়, এবং জীবিতদেরকে হত্যার জন্যে ঢালাওভাবে বের করে নিয়ে আসা হয়।
যুদ্ধকালীন শৈল্পিক উৎপাদন
সোভিয়েত ইউনিয়নের বিজয়ের অন্যতম প্রধান একটি কারণ হল, ব্যপক জনবল ও ভূখণ্ড হারানো সত্ত্বেও শিল্প উৎপাদন ক্ষমতায় তারা জার্মানিকে ছাড়িয়ে গিয়েছিল। ১৯৩০-এর দশকে স্টালিনের "৫ বছর-ব্যপী পরিকল্পনার" বদৌলতে ইউরাল অঞ্চল ও মধ্য এশিয়ায় ব্যপক হারে শিল্পায়ন সংঘটিত হয়। ১৯৪১ সালে হাজার হাজার রেলগাড়িতে করে ইউক্রেন ও বেলারুশের যুদ্ধবিধ্বস্ত এলাকাসমূহ থেকে গুরুত্বপূর্ণ যন্ত্রাদি ও শ্রমিকদেরকে নিরাপদ এলাকায় স্থানান্তর করা হয়। ইউরাল পর্বতমালার পূর্বে এসব শিল্প-স্থাপনা পুনর্নির্মিত হলে জার্মান বোমা হামলার আশঙ্কা ছাড়াই শিল্পোত্পাদন পুনরায় আরম্ভ হয়।
১৯৪৩ সালের পর থেকে সোভিয়েত ইউনিয়ন তার জনবল হারাতে শুরু করলে সোভিয়েত আক্রমণসমূহে তারা সৈন্যদের প্রাণ উৎসর্গের বদলে উন্নত সরঞ্জাম ব্যবহারের ওপর নির্ভরশীল হতে শুরু করে। বেসামরিক নাগরিকদের জীবনযাত্রার মানকে উৎসর্গ করে সামরিক সরঞ্জাম ও সামগ্রীর উৎপাদন বৃদ্ধি করা হয় - মূলতঃ "সামগ্রিক যুদ্ধ" (total war) নীতি অনুসরণের মাধ্যমে। এছাড়াও যুক্তরাষ্ট্র ও যুক্তরাজ্য থেকে প্রাপ্ত "লেন্ড-লীজ" সহায়তাও তাদের শিল্পোত্পাদনে ভূমিকা রাখে। অপরদিকে জার্মানরা নির্ভর করতে থাকে তাদের অধিকৃত অঞ্চলের জনগোষ্ঠী ও সোভিয়েত যুদ্ধবন্দীদের থেকে আদায়কৃত জোরপূর্বক শ্রমের ওপর। মার্কিন রপ্তানী ও প্রযুক্তিগত কৌশল সোভিয়েতদের এমন সব পণ্য উৎপাদনের উপায় করে দেয় যা তারা অন্যথা উৎপাদনে অক্ষম ছিল। উদাহরণস্বরূপ, সোভিয়েত ইউনিয়ন ৭০ থেকে ৭৪ অকটেন নম্বরযুক্ত জ্বালানী তৈরি করতে পারলেও ৯০+ অকটেন নম্বরযু্ক্ত জ্বালানী চাহিদার কেবল ৪ শতাংশই তারা উৎপাদন করতে পারত, ১৯৩৯ সালের পর থেকে সকল উড়োজাহাজেই এসব উচ্চমানের ৯০+ অকটেন নম্বরযুক্ত জ্বালানী প্রয়োজন হত। এই উচ্চমানের জ্বালানীর চাহিদা মেটাতে সোভিয়েতরা তাই যুক্তরাষ্ট্রের সরবরাহের ওপর নির্ভরশীল ছিল, ৯০+ অকটেনসমৃদ্ধ জ্বালানী ও টেট্রাইথাইল লেড, উভয়েই তারা আমদানি করত।
জার্মানির নিকট সোভিয়েত ইউনিয়নের থেকে অধিক পরিমাণে প্রাকৃতিক সম্পদ ছিল, এবং তার উৎপাদন ক্ষমতা তেল ছাড়া অন্যান্য সকল ক্ষেত্রে সোভিয়েতদের তুলনায় অত্যধিক ছিল। তাদের কয়লা উৎপাদন সোভিয়েতদের ৫ গুণেরও বেশি ছিল, এছাড়া লোহা উৎপাদনে তারা সোভিয়েতদের তিনগুণের অধিক, ইস্পাত উৎপাদনে সোভিয়েতদের তিনগুণ, বিদ্যুৎ উৎপাদনে সোভিয়েতদের দ্বিগুণ ছিল এবং শুধুমাত্র তেল উৎপাদনে সোভিয়েতদের দুই-তৃতীয়াংশ ছিল, অর্থ্যাৎ পিছিয়ে ছিল।
১৯৪০-১৯৪৪ সালের মধ্যে জার্মানদের বিস্ফোরক উৎপাদন ছিল ১৫.৯৫ লক্ষ টন এবং বারুদ উৎপাদন ছিল ৮,২৯,৯৭০ টন। সকল রণাঙ্গন মিলে বিস্ফোরকের খরচ ছিল ১৪.৯৩ লক্ষ টন এবং বারুদের খরচ ছিল ৬,২৬,৮৮৭ টন। ১৯৪১-১৯৪৫ সালের মধ্যে সোভিয়েত ইউনিয়ন উৎপাদন করেছিল মাত্র ৫,০৫,০০০ টন বিস্ফোরক এবং ১,০৫,০০০ টন তারা "লেন্ড-লিজ" সহায়তা হিসেবে পেয়েছিল। সোভিয়েত ইউনিয়নের তুলনায় জার্মানরা ৩.১৬ গুণ বেশি বিস্ফোরক উৎপাদন করেছিল।
সোভিয়েতরা জার্মানির তুলনায় অধিক সংখ্যক ট্যাংক ও অন্যান্য যুদ্ধ-যান নির্মাণ করেছিল। (১৯৪৩ সালে, সোভিয়েত নির্মিত ট্যাংক ও চলমান কামানের সংখ্যা ছিল ২৪,০৮৯টি, অপরদিকে জার্মানরা নির্মাণ করে ১৯,৮০০টি)। সোভিয়েতরা তাদের পূর্বের নকশাসমূহকে উন্নত করে এবং নির্মাণ কৌশলকে সহজীকরণ করে যাতে উৎপাদন ক্ষমতা বৃদ্ধি করা যায়। এছাড়া উৎপাদন কঠিন- এমন দ্রব্যসামগ্রী তারা "লেন্ড-লিজ" অনুদান থেকে প্রাপ্ত হয়, যেমন- বিমান-জ্বালানী, কারখানার যন্ত্রাংশ, ট্রাক এবং বিস্ফোরক, যার ফলে তারা অল্প কিছু দ্রব্যের উৎপাদনে মনোনিবেশ করতে পারে। অপরদিকে জার্মানি সকল প্রকার বৈদেশিক বাণিজ্য থেকে বঞ্চিত হওয়ায় এবং দুটি রণাঙ্গনে একযোগে যুদ্ধে লিপ্ত হওয়ায় তাদের উৎপাদন ক্ষমতা দিনে দিনে হ্রাস পেতে থাকে। এছাড়া তাদের এমন সব দ্রব্য-সামগ্রী উৎপাদনে মনোনিবেশ করতে হয়, যা সোভিয়েতদের উৎপাদন করতে হয় না (যেমন- ট্রাক), অথবা এমন দ্রব্য-সামগ্রী উৎপাদন করতে হয়, যা সোভিয়েতদের বিরুদ্ধে ব্যবহার করা যায় না, (যেমন- জাহাজ)। ১৯৪০ থেকে ১৯৪৪ সালের মধ্যে যুদ্ধজাহাজ নির্মাণেই জার্মানদের মোট যুদ্ধ-সংক্রান্ত খরচের ১০-১৫ শতাংশ অর্থ ব্যয় হয়; অপরদিকে ট্যাংকসহ অন্যান্য যুদ্ধযান নির্মাণে খরচ হয় মাত্র ৫-৮ শতাংশ।
স্টালিনগ্রাডে জার্মানদের পরাজয়ের পর, তাদের অর্থনীতি পুরোপুরিভাবে যুদ্ধ-অর্থনীতিতে রূপান্তরিত হয়, যা বার্লিন স্পোর্টপালাস্ট প্রাঙ্গনে নাৎসি প্রচার-মন্ত্রী জোসেফ গোয়েব্‌লসের বক্তৃতা থেকে স্পষ্ট। রাইখের রণসজ্জা বিষয়ক মন্ত্রী আলবার্ট স্পিয়ারের ব্যবস্থাপনাতে, জার্মানদের যুদ্ধকালীন উৎপাদন যুদ্ধের শেষ বছরগুলোতে ক্রমেই বৃদ্ধি পেয়েছিল, এমনকি মিত্রবাহিনীর বিমান-বোমা হামলা সত্ত্বেও।
হতাহতের সংখ্যা
এ রণাঙ্গনে মানব ইতিহাসের সবচাইতে বড় স্থলযুদ্ধ ও সংঘাতসমূহ সংঘটিত হয়। এবং ইউরোপীয় রনাঙ্গনসমূহের মধ্যে এটিই ছিল সর্বাধিক প্রাণঘাতী ও রক্তক্ষয়ী রণাঙ্গন, যাতে সোভিয়েত সেনাবাহিনীর প্রায় ১ কোটি সদস্যের প্রাণ যায় (যদিও ভিন্ন হিসাব মতে প্রাচ্য রণাঙ্গনে ক্ষয়ক্ষতির পরিমাণও অনুরূপ হতে পারে)।  অক্ষশক্তির সামরিক মৃত্যুসংখ্যা ছিল ৫০ লক্ষ, যার মধ্যে প্রায় ৪০ লক্ষ ছিল জার্মান সেনা।
এসকল গণনায় অন্তর্ভুক্ত হয়েছে প্রায় ২০ লক্ষ জার্মান সেনা যাদেরকে যুদ্ধের পর খুঁজে পাওয়া যায়নি। রুডিগার ওভারম্যান্স বলেন যে, এটি প্রমাণ করা যায় যে, এসব নিখোঁজের অর্ধেক যুদ্ধে নিহত হয়েছে এবং বাকি অর্ধেক সোভিয়েতদের যুদ্ধবন্দী হিসেবে মৃত্যুবরণ করেছে। জার্মান সেনা কর্তৃপক্ষের আনুষ্ঠানিক হিসাব মতে "হীয়ার" সেনাদের মধ্যে ৬৫ শতাংশই নিহত/নিখোঁজ/যুদ্ধবন্দী হয়েছে, যারা পূর্ব রণাঙ্গনে ১৯৩২ সালের ১ সেপ্টেম্বর থেকে ১৯৪৫ সালের ১ জানুয়ারি পর্যন্ত যুদ্ধরত ছিল (যুদ্ধের সমাপ্তি থেকে ৪ মাস ও ১ সপ্তাহ আগ পর্যন্ত), এ হিসেবে নৌবাহিনী ও বিমান বাহিনীর হতাহতের সংখ্যা উল্লেখ করা হয়নি।
বেসামরিক মৃত্যুর সংখ্যা ধারণা করা হয় ১.৪০ কোটি থেকে ১.৭০ কোটির মধ্যে। ১৯৩৯-পূর্ব সোভিয়েত সীমান্তে বসবাসরত বেসামরিক নাগরিকদের মধ্যে ১ কোটি ১৪ লক্ষ মানুষ নিহত হয় এবং দখলকৃত অঞ্চলসমূহে আরো ৩৫ লক্ষ নিহত হয়। নাৎসি বাহিনী ১০ থেকে ২০ লক্ষ সোভিয়েত ইহুদিকে হত্যা করে (দখলকৃত অঞ্চলসহ) তাদের ইহুদি গণহত্যার অংশ হিসেবে। সোভিয়েত ও রুশ ঐতিহাসিক গবেষণায় প্রায়ই এই কথাটির উল্লেখ দেখা যায় "গণনার বাইরের হতাহত"। সোভিয়েত সরকারের প্রতিরক্ষা আদেশ নং ০২৩, (৪ ফেব্রুয়ারি, ১৯৪৪)-এর মতে, এই অগণিত হতাহতের মধ্যে রয়েছে নিহত, নিখোঁজ, যুদ্ধের ক্ষত থেকে পরবর্তীতে মৃত, রোগবালাই ও শৈত্যের কারণে মৃত এবং যুদ্ধবন্দী।
এই বিশাল অঙ্কে মৃতের কয়েকটি প্রধান কারণ হল- যুদ্ধবন্দীদের প্রতি ব্যপক জুলুম, অনাহার, সোভিয়েত অঞ্চলসমূহে চিকিৎসা-সামগ্রীর অভাব এবং বেসামরিক নাগরিকগণের ওপর জুলুম-হত্যা যার অধিকাংশ দায় জার্মান বাহিনীর। কয়েকটি যুদ্ধে "পোড়ামাটির নীতি" গৃহীত হয়, যাতে কৃষিভূমি, অবকাঠামো, শহর-নগর-বন্দর সমস্তকিছু জ্বালিয়ে পুড়িয়ে দেয়া হয়, এবং বিস্তর জনগোষ্ঠী বাস্তুহারা হয়ে পড়ে ও খাদ্যের ব্যপক সংকট দেখা দেয়।
সোভিয়েত তথ্যসূত্র থেকে প্রাপ্ত তথ্য অনুযায়ী ক্রিভোশিভের মতে, ১৯৪১-১৯৪৫ সালের মধ্যে পূর্ব রণাঙ্গনে জার্মান হতাহতের সংখ্যা ৬৯,২৩,৭০০ জন: যার অন্তর্ভুক্ত যুদ্ধে নিহত সৈন্য, ক্ষত ও রোগ-বালাই থেকে মৃত। নিখোঁজ ও মৃত ধারণা করা হয় এমন ব্যক্তিবর্গের সংখ্যা ৪১,৩৭,১০০ জন। যুদ্ধবন্দী ২৫,৭১,৬০০ জন এবং জার্মান বাহিনীতে যুদ্ধরত রুশ ব্যক্তিবর্গের মধ্যে মৃত: ২,১৫,০০০। যুদ্ধবন্দীদের মধ্যে নিহত: ৪,৫০,০০০ জন, যার মধ্যে এন.কে.ভি.ডি. শিবিরে মৃত ৩,৫৬,৭০০ জন এবং যাত্রাপথে মৃত ৯৩,৯০০ জন। ১৯৪৪ সালের ডিসেম্বর মাসে সেনাবাহিনীর ঊর্ধ্বতন কর্তৃপক্ষ প্রদত্ত এক হিসাব মতে, পূর্ব রণাঙ্গনে ২২শে জুন, ১৯৪১ থেকে নভেম্বর, ১৯৪৪ সাল পর্যন্ত মালামালের ক্ষয়ক্ষতি এরূপ: ৩৩,৩২৪টি যুদ্ধযান বিধ্বস্ত (এর মধ্যে রয়েছে ট্যাংক, ট্যাংক-বিধ্বংসী যান, কামান, চলমান কামান এবং অন্যান্য যান)। "হিটলারকে পরাস্ত করা" ("Defeating Hitler") গ্রন্থে লেখক পল উইন্টার লেখেন, "এই প্রদত্ত সংখ্যাসমূহ নিঃসন্দেহে অতি স্বল্প।" সোভিয়েতদের দাবি মতে পূর্ব রণাঙ্গনে জার্মানদের ক্ষয়ক্ষতি: ৪২,৭০০টি ট্যাংক, ট্যাংক বিধ্বংসী যান, চলমান কামান এবং আক্রমণ কামান। বস্তুত জার্মানদের নির্মিত যুদ্ধযানের সংখ্যা এরূপ: ৩,০২৪টি অনুসন্ধান (reconnaissance) যান, ২,৪৫০টি ট্যাংক ও এজাতীয় যান, ২১,৮৮০টি বর্ম-আচ্ছাদিত সেনা পরিবহন যান (Armoured personnel carrier), ৩৬,৭০৩টি অর্ধ-ট্র্যাকযুক্ত ট্রাক্টর এবং ৮৭,৩২৯টি অর্ধ-ট্র্যাকযুক্ত ট্রাক, ধারণা করা হয় এসবকিছুর দুই-তৃতীয়াংশ পূর্ব রণাঙ্গনের যুদ্ধক্ষেত্রে ধ্বংসপ্রাপ্ত হয়।
সোভিয়েতরা হারায় ৯৬,৫০০টি ট্যাংক, ট্যাংক বিধ্বংসী, চলমান কামান ও আক্রমণ কামান। এছাড়াও ৩৭,৬০০টি অন্যান্য যুদ্ধযান (যেমন বর্ম-আচ্ছাদিত গাড়ি ও অর্ধ-ট্র্যাকযুক্ত ট্রাক), তাদের মোট যুদ্ধযান ধ্বংস হয় ১,৩৪,১০০টি।
এছাড়াও সোভিয়েতদের ১,০২,৬০০টি বিমান বিধ্বস্ত হয় (যুদ্ধ-বিমান ও অন্যান্য বিমানসহ), যার মধ্যে ৪৬,১০০টি যুদ্ধে বিধ্বস্ত হয়। সোভিয়েতদের দাবি পূর্ব রণাঙ্গনে জার্মানদের ৭৫,৭০০টি বিমান বিধ্বস্ত হয়েছিল।
পূর্বে পোলিশ সামরিক বাহিনী ১৯৪৩ সাল থেকে লাল ফৌজের পাশাপাশি যুদ্ধে অবতীর্ণ হয়, এবং ১৯৪৪-৪৫ সালে নাৎসিদের থেকে পোলিশ ভূমি স্বাধীন হতে থাকলে তাদের বাহিনীর আকারও বৃদ্ধি পায়। কেন্দ্রীয় ইউরোপের অক্ষশক্তির সদস্য রাষ্ট্রসমূহ যখন সোভিয়েত বাহিনী কর্তৃক দখল হয়, তারা পক্ষ পরিবর্তন করে ফেলে এবং জার্মানির বিরুদ্ধে যুদ্ধ ঘোষণা করে।
কতিপয় সোভিয়েত নাগরিক যুদ্ধে জার্মানদের পক্ষ অবলম্বন করে এবং আন্দ্রেই ভ্লাসভের নেতৃত্বে "রুশ স্বাধীনতা বাহিনী"-তে যোগদান করে। এ বাহিনীর অধিকাংশ সদস্য ছিল রুশ যুদ্ধবন্দী। এদের অধিকাংশকে পূর্ব রণাঙ্গনে ব্যবহার করা হয়, তবে কিছু অংশকে নরম্যান্ডি উপকূল রক্ষায় নিয়োজিত করা হয়। জার্মান বাহিনীতে যোগদান করা অন্যান্যদের মধ্যে ছিল বাল্টিক রাষ্ট্রসমূহের নাগরিকগণ, যাদেরকে সোভিয়েত ইউনিয়ন ১৯৪০ সালে জোরপূর্বক দখল করেছিল। এছাড়াও পশ্চিম ইউক্রেনের অনেক নাগরিক জার্মানদের পক্ষ অবলম্বন করে। তারা তাদের নিজস্ব "ওয়াফেন-এস.এস." বাহিনী গঠন করে।
হিটলারের কুখ্যাত "কমিসার আদেশ"-এ বলা হয়, যুদ্ধবন্দীদের মধ্য থেকে সোভিয়েত রাজনৈতিক অফিসার বা কমিসারদেরকে চিহ্নিত করে নির্বিচারে হত্যা করা। এই কমিসারদের দায়িত্ব ছিল লাল ফৌজ সদস্যদের রাজনৈতিক আনুগত্য নিশ্চিত করা। লাল ফৌজের যেসকল সৈন্য অক্ষশক্তির সৈন্যদের হাতে ধরা পড়ত তাদের অধিকাংশকেই দেখামাত্র গুলি করা হত, অথবা যুদ্ধবন্দী শিবিরসমূহে পাঠিয়ে দেয়া হত, যেখানে তাদেরকে জোরপূর্বক শ্রমে নিয়োগ করা হত কিংবা হত্যা করা হত। এছাড়াও লক্ষ লক্ষ সোভিয়েত বেসামরিক নাগরিককেও যুদ্ধবন্দী হিসেবে আটক করা হত এবং তাদের সঙ্গেও একই আচরণ করা হত। অনুমান করা হয়, নাৎসিদের হাতে বন্দী মোট ৫২.৫-৫৭ লক্ষ সোভিয়েত যুদ্ধবন্দীর মাঝে ২২.৫ থেকে ৩৩ লক্ষ যুদ্ধবন্দীই নিহত হয় (মোট বন্দীর ৪৫-৫৭%)। তুলনামূলকভাবে, ব্রিটিশ ও মার্কিন যুদ্ধবন্দীর সংখ্যা ছিল ২,৩১,০০০ জন, যার মধ্যে ৮,৩০০ জন নিহত (মোটের ৩.৬%)। নিহত সোভিয়েত বন্দীদের মধ্যে ৫% ছিল ইহুদি।
ইন্সতিতুসিওন লিব্রে দে এন্সেনিয়াঞ্জা
থাম্ব|১৮৮৯–১৮৯০ আইএলই কোর্সের বোর্ড পরিচালকগণ। লা ইন্সতিতুসিওন লিব্রে দে এন্সেনিয়াঞ্জা (আইএলই) অথবা শিক্ষার মুক্ত প্রতিষ্ঠান স্পেনে অর্ধ শতাব্দী ধরে (১৮৯৬–১৯৩৬) চলমান একটি শিক্ষামূলক প্রকল্প ছিল। এই প্রতিষ্ঠান ক্রাউজিজমের দর্শনের মাধ্যমে অনুপ্রাণিত একটি প্রতিষ্ঠান, এই প্রতিষ্ঠানটি সর্বপ্রথম জুলিয়ান সানজেল দেল রিও মাদ্রিদের কমপ্লুতেন্সে বিশ্ববিদ্যালয়ে পরিচয় করিয়ে দেন এবং পরবর্তীকালে তিনি সেই বিশ্ববিদ্যালয় থেকে বেরিয়ে আসার পরও এটি স্পেনের বুদ্ধিজীবী মানুষদের জীবনের উপর উল্লেখযোগ্য প্রভাব ফেলতে থাকে।
এই প্রতিষ্ঠানটি ১৮৭৬ সালে ফ্রাঞ্চিস্কো হিনের দে লোস রিওস, হুমেরসিন্দো আজকারাতে, তেওদোরো সাইঞ্জ এবং নিকোলাস সাকমেরন সহ একটি বিশ্ববিদ্যালয়ের অধ্যাপকদের নিয়ে একটি গ্রুপ প্রতিষ্ঠিত হয়েছিল, যারা একাডেমিক স্বাধীনতা অর্জনের জন্য মাদ্রিদের প্রধান বিশ্ববিদ্যালয় ক্যাম্পাস থেকে নিজেদের সরিয়ে নিয়েছিল। তারা যেকোনো সরকারি ধর্মীয় নীতি, নৈতিক ও রাজনৈতিক ক্ষমতা তাদের শিক্ষায় সামঞ্জস্য করতে অস্বীকৃতি জানায়। এর ফলস্বরূপ, বিশ্ববিদ্যালয় স্তরের নির্দেশনা থেকে শুরু করে প্রাথমিক ও মাধ্যমিক শিক্ষা পর্যায়ে তাদের কার্যক্রম সম্প্রসারিত করে। অতঃপর তারা একটি সেক্যুলার প্রাইভেট শিক্ষাপ্রতিষ্ঠান গড়ে তোলার মাধ্যমে রাজ্য খাতের বাইরে তাদের শিক্ষা কার্যক্রম চালিয়ে যেতে থাকে।
চুনি কোটাল
চুনি কোটাল (১৯৬৫ - ১৪ আগস্ট ১৯৯২) একজন দলিত আদিবাসী মহিলা ছিলেন, যিনি ১৯৮৫ সালে লোধা শবর সম্প্রদায়ের প্রথম মহিলা স্নাতক হন। বছরের পর বছর অফিসের কর্মকর্তাদের দ্বারা হয়রানির ফলে ১৯৯২ সালের ১৬ আগস্ট তিনি আত্মহত্যা করেছিলেন। এবং এর ফলে লোধ শবর সম্প্রদায় তাদের অধিকার এবং বিচারের জন্য একত্রিত হয়। এমনকি ভারতের উল্লেখযোগ্য লেখক-এক্টিভিস্ট মহাশ্বেতা দেবী তার বিয়াধথান্দা (১৯৯৪), (দি বুক অব দি হান্টার (২০০২)) নামক বাংলা গ্রন্থে চুনি কোটালের আত্মহত্যার বিষয়টি আলোকপাত করেন্।
শুভব্রত বসুর হার না মানা হার উপন্যাস চুনি কোটালের জীবন অবলম্বনে লেখা
জীবনী
চুনি ১৯৬৫ সালে পশ্চিম বঙ্গের পশ্চিম মেদিনীপুর জেলা র গোহালদহি গ্রামের লোধা সম্প্রদায়ের একটি গরিব পরিবারে জন্মগ্রহণ করেন। তার শৈশব কাটে চরম দারিদ্রের মধ্যে এবং তিনিই ছিলেন লোধা সম্প্রদায়ের প্রথম মহিলা যিনি মাধ্যমিকে পড়ালেখা শেষ করেন। এরপর ১৯৮৩ সালে তিনি ঝাড়গ্রাম আইটিডিটি অফিসে লোধা সামাজিক কর্মী হিসেবে তার প্রথম চাকরি পান। তার দায়িত্ব ছিল তার নিজ গ্রাম সমীক্ষণ করা।
১৯৮৫ সালে তিনি বিদ্যাসাগর বিশ্ববিদ্যালয় থেকে নৃবিদ্যায় স্নাতক ডিগ্রী লাভ করেন। স্নাতক ডিগ্রী লাভের দুই বছর পর, তিনি মেদিনীপুরের 'রানি শিরোমনি এসসি এন্ড এসটি গার্লস' হোস্টেলের হোস্টেল সুপারিনটেনডেন্ট হিসাবে নিযুক্ত পান, এখানেও তিনি সাম্প্রদায়িক হয়রানির সম্মুখীন হন।
মৃত্যু
চুনি কোটালের সত্যিকারের সমস্যা শুরু হয় যখন তিনি স্থানীয় বিদ্যাসাগর বিশ্ববিদ্যালয়ের মাস্টার্স কোর্সে (এমএসসি) যোগ দেন। এখানে তিনি ধারাবাহিকভাবে তার উচ্চ বর্ণের ব্রাহ্মণ অধ্যাপক (যেমন অধ্যাপক ফাল্গুনী চক্রবর্তী এবং অন্যান্যরা) এবং বিশ্ববিদ্যালয়ের প্রশাসকদের দ্বারা বৈষম্যমূলক আচরণ এবং প্রতিনিয়ত অপমানিত হতে থাকেন, যারা তাকে প্রয়োজনীয় পাস গ্রেড দিতে অস্বীকৃতি জানায় যদিও তিনি তার সকল ধরনের মানদণ্ড পূর্ণ করেছিলেন। অপমানিত ও হতাশ চুনি ১৯৯২ সালের ১৬ আগস্ট আত্মহত্যা করেন।
জাতিসংঘের শান্তিরক্ষা
থাম্ব|227x227পিক্সেল|বাংলাদেশ জরুরী দুর্ঘটনা ও উদ্ধার বিভাগ, মোনাসকো ফোর্স, বুনিয়া, ইতুরি জাতিসংঘের শান্তি রক্ষা হচ্ছে এর শান্তি রক্ষা অপারেশন বিভাগের দ্বারা পরিচালিত,সংস্থা কর্তৃক নির্মিত একটি মোলিক এবং গতিশীল উপকরণ যা সংঘর্ষে ক্ষত বিক্ষত দেশগুলোকে শান্তিপূর্ণ অবস্থা সৃষ্টি করতে সাহায্য করার মাধ্যম হিসেবে কাজ করে। এটা শান্তি বিনির্মাণ, শান্তি স্থাপন এবং শান্তি প্রয়োগ সবকিছু থেকে আলাদা।
শান্তি রক্ষীরা সরঘর্ষ পরবর্তী এলাকায়্ শান্তি প্রক্রীয়া পর্যবেক্ষণ করে এবং পূর্বের যোদ্ধাদেরকে তারা স্বাক্ষর করতে পারে এমন শান্তিচুক্তি বাস্তবায়ন করতে সাহায্য করে। এই ধরনের সাহায্য বিভিন্নভাবে আসতে পারে যেমন বিশ্বাস স্থাপনের পদক্ষেপ, ক্ষমতা ভাগাভাগি এর ব্যবস্থা করা, নির্বাচনী সহযোগীতা, আইনের নিয়মকে শক্তিশালী করা এবং অর্থনীতিক ও সামাজিক উন্নয়ন।ধারাবাহিকভাবে জাতিসংঘ শান্তিরক্ষীরা সইন্য, পুলিশ কর্মকর্তা এবং বেসামরিক কর্মচারী সংযুক্ত করতে পারে।
ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস
দ্য ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস (ফিকা) ক্রিকেটের একটি আন্তর্জাতিক সংস্থা। ১৯৯৮ সালে টেক্সাসের অস্টিনে এ সংস্থাটি গঠিত হয়। বিশ্বের সকল জাতীয় খেলোয়াড়দের সংগঠনে অন্তর্ভুক্ত পেশাদার ক্রিকেটারদের কার্যক্রমকে সমন্বয় সাধন করাই এ সংস্থার প্রধান কাজ। ফিকা’র মাধ্যমেই ‘আন্তর্জাতিক ক্রিকেট কাউন্সিলের ক্রিকেটিং প্লেয়িং কমিটিতে’ খেলোয়াড়দের সমস্যাবলী তুলে ধরা হয়। আইসিসি’র সাথে এর সম্পর্ক থাকলেও তা সবসময় সুখকর নয়।
সমকামী সম্পর্কে গতানুগতিক চিন্তাধারা
ডান|থাম্ব|250x250পিক্সেল| [[গৌরব শোভাযাত্রায় নারী সমকামিদের একটি দল।]] লেসবিয়ান, গে, বাইসেক্সুয়াল এবং ট্রান্সজেন্ডার এলজিবিটি সম্পর্কে গতানুগতিক চিন্তাধারা মূলতঃ যৌন অভিমুখিতা কিংবা লিঙ্গ পরিচয়ের উপর নির্ভর করে প্রচলিত সাধারণ মানুষের গতানুগতিক মতামত কিংবা চিত্র। গতানুগতিক চিন্তাধারা সাধারণত পিতামাতা, শিক্ষক, সহকর্মী এবং গণমাধ্যম দ্বারা প্রভাবিত হয়ে তৈরি হয়ে থাকে। এছাড়াও ব্যক্তিগতভাবে পরিচয়ের অভাবে অজ্ঞতা দরুণও অনেকে এরকম এক তরফা সিদ্ধান্ত নিয়ে থাকে
ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস
উদ্দেশ্যাবলী
ফিকা’র উদ্দেশ্যাবলী নিম্নরূপ:
সমকামী সম্পর্কে গতানুগতিক চিন্তাধারা
বিপরীত গতানুগতিক ধারণার মাঝে আছে হোমোফোবিয়া, লেসবোফোবিয়া, বাইফোবিয়া ও ট্রান্সফোবিয়া। গতানুগতিক চিন্তাধারা সবসময়ই যে বিপরীত হয় এমনটা নয়। ভিন্ন চিন্তাধারাও সমাজে প্রচলিত রয়েছে।
ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস
উদ্দেশ্যাবলী
যেখানে বর্তমানে পেশাদার ক্রিকেটার্স অ্যাসোসিয়েশনস নেই, সেখানে সংগঠন প্রতিষ্ঠিত করতে সহায়তা করা। সংগঠনগুলোকে বিশ্বব্যাপী একে-অপরের সাথে যোগাযোগে সম্পৃক্ত করা। ক্রিকেটে প্রশ্নবিদ্ধ বিষয়গুলোকে তুলে ধরতে উদ্বুদ্ধ করা। প্রত্যেক সংগঠনকে তাদের নিজস্ব ঘরোয়া ক্রীড়া পরিচালনা সংস্থা ও আইসিসি’র স্বীকৃত লাভে নিশ্চয়তা বিধান করা। স্থানীয় পরিচালনা পরিষদের মাধ্যমে পেশাদার ক্রীড়ায় ক্ষতিগ্রস্ত হলে অভিযোগ উত্থাপন করা। ফিকা’র সদস্যদেরকে বাণিজ্যিকধর্মী বিষয়াবলী থেকে রক্ষা করা। প্রত্যেক সংগঠনকে তাদের বর্তমান ও অতীতের সদস্যদের কল্যাণে অর্থ বৃদ্ধিতে উন্নয়নমূখী প্রকল্প গ্রহণে সহায়তা করা।
সমকামী সম্পর্কে গতানুগতিক চিন্তাধারা
ধর্ম
যদিও এলজিবিটি সম্প্রদায় অধর্মীয় সম্প্রদায় তবে মানবাধিকার সংস্থা হিউম্যান রাইটস ক্যাম্পেইন একজন মানুষ একই সাথে সমকামী ও ধার্মিক হতে পারে বলে প্রচার করে। হ্যারি নক্স, একজন সমকামি  যাজক ২০০৫ সাল থেকে এই আন্দোলন চালিয়ে যাচ্ছেন। "বাহাত্তর শতাংশ প্রাপ্তবয়স্ক মানুষ তাদের জীবনে ধর্মীয় বিশ্বাস "অত্যন্ত গুরুত্বপূর্ণ" বলে উল্লেখ করে, সমকামিরা এর ব্যতিক্রম নয়" (ইউএস নিউজ)। ধর্ম ও সমকামিতার মাঝে যে ব্যবধান আছে তা ঘোচাতে এক দল মানুষ প্রতিনিয়ত কাজ করে যাচ্ছে। অনেক প্রটেস্ট্যান্ট এই ব্যাপারে মুক্তমনা হয়েছে এবং ইউনাইটেড চার্চ অব খ্রিস্ট এখন সমকামি যাজক নিয়োগ দেয়। "দ্যা ন্যাশনাল গে এন্ড লেসবিয়ান টাস্ক ফোর্স" ইহুদীদের মাঝে এলজিবিটি সম্প্রদায়ের অবস্থা উন্নয়নে কাজ করে যাচ্ছে।
ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস
সাংগঠনিক কাঠামো
জুন, ২০১৩ সালে ফিকা’র প্রথম প্রধান নির্বাহী হিসেবে দায়িত্ব পালনকারী টিম মে’কে অব্যহতি দেয়া হয়। তাঁর বিরুদ্ধে পেশাদার ক্রিকেটে আন্তর্জাতিক ক্রিকেট কাউন্সিলে দূর্নীতি প্রতিরোধে ব্যর্থতা ও অবৈধ হস্তক্ষেপের বিষয়ে অভিযোগ আনা হয়। ফিকা’র বর্তমান কর্মকর্তাদের তালিকা নিম্নরূপ:
সমকামী সম্পর্কে গতানুগতিক চিন্তাধারা
হত্যা ও উৎপীড়ন
প্রচার মাধ্যমে এলজিবিটি সম্প্রদায়ের মানুষজনকে সহিংস ও রক্তপিপাসু দেখানোর প্রবণতার বিরুদ্ধে এলজিবিটি সম্প্রদায় লড়ে আসছে। কলামিস্ট ব্রেন্ট হারটিঙ্গার লক্ষ করেছেন। "আক্ষরিক অর্থেই, সম্ভবত ১৯৯৩ সালে মুক্তি পাওয়া ফিলাডেলফিয়া  বাদে যত বড়-বাজেটের চলচ্চিত্রে সমকামি পুরুষ চরিত্র দেখা গিয়েছে, সবাইকেই মানসিকভাবে বিকারগ্রস্থ অপরাধী এবং সিরিয়াল কিলার হিসেবে দেখানো হয়েছে।"  এলজিবিটি সম্প্রদায় খুনী সমকামি, উভকামি কিংবা ট্রান্সজেন্ডার পুরুষ কিংবা নারী চরিত্র সংবলিত চলচ্চিত্রসমূহ বয়কট করে আসছে। এ ধরনের চলচ্চিত্রের তালিকায় আছে দ্য সাইলেন্স অব দ্য ল্যাম্বস (১৯৯১),  বেসিক ইন্সটিন্ক্ট (১৯৯২)  থিয়েটার স্ক্লার জরডান শিল্ডক্রাউট আমেরিকান নাটকে "হোমিসাইডাল হোমোসেক্সুয়াল" নিয়ে লিখেছেন তবে লক্ষ করার মতো ব্যাপার হল, এলজিবিটি নাট্যকারেরা নিজেরাও এই ধরনের নিগেটিভ চিন্তাধারার কাজকে অনেক ক্ষেত্রেই অনুমতি দিয়েছেন।  এরকম নাটকের মাঝে আছে  টেরেন্স ম্যাকন্যালির দ্য লিসবন ট্রাভিয়াটা (১৯৮৫), চে ইউ এর পোর্সেলিন (১৯৯২) ইত্যাদি।
লেসবিয়ান
বাম|থাম্ব|অভিনেত্রী পোর্শিয়া দে রসি ২০০০ সালের শুরুর দিকে একজন লেসবিয়ান হিসেবে আত্মপ্রকাশ করেন বিংশ শতাব্দীর অধিকাংশ চলচ্চিত্রই লেসবিয়ান সম্প্রদায় সম্পর্কে দর্শকদের একটি ভ্রান্ত ধারণা দিয়েছে। দ্য চিলড্রেন আওয়ার(১৯৬১) চলচ্চিত্রে দর্শকদের দেখানো হয় লেসবিয়ানরা একটি অন্ধকার ও বিষন্নাচ্ছন্ন জীবন যাপন করেন। তবে একবিংশ শতকে এসে লেসবিয়ান চরিত্রের উপর মিডিয়া সুষ্ঠ বিচার করতে শুরু করে।  জনপ্রিয় লেসবিয়ান টেলিভিশন সিরিজ, দ্য এল ওয়ার্ড -এ মিডিয়া "ইউ-হল" চিন্তাধারাকে ভুল বলে দেখায়। "ইউ-হল" বলতে বোঝানো হয় লেসবিয়ান মাত্রই সঙ্গী পাল্টাতে পারদর্শী।  দ্য এল ওয়ার্ড টিভি শোতে দেখানো হয়, লেসবিয়ান দম্পতি আর দশটি হেটেরোসেক্সুয়াল দম্পতির মতোই দীর্ঘ দিনের সম্পর্কে থাকতে পারে। এতে দেখানো হয় পারিবারিক মূল্যবোধ এই ধরনের পরিবারের মধ্যেও বিরাজ করে। লেসবিয়ান মাত্রই "বাচ" বা পুরুষালি পোশাকের নারী এই ধারণাকে ভেঙে শোটিতে দেখানো হয় "মেয়েলি" বা "লিপস্টিক" লেসবিয়ান। লেসবিয়ান যেকোন রকমের বা চিন্তাধারার হতে পারে এই ধারণাকে উজ্জীবিত করাই মূলতঃ শোটির উদ্দেশ্য ছিল। এই টিভি সিরিজে শেইন চরিত্রের মাধ্যমে লেসবিয়ানদের নিয়ে প্রচলিত একাধিক গতানুগতিক চিন্তাধারাকে প্রশ্নবিদ্ধ করা হয়।
অনেক লেসবিয়ানই ছোট চুল, ঢিলেঢালা পোশাক এবং খেলাধূলায় সম্পৃক্ত থাকেন।  একারণেই এলজিবিটি ইস্যুতে সংবাদ মাধ্যমে সাধারণভাবেই গতানুগতিক চিন্তাধারার তৈরির হয়েছে। প্রায়শঃই দেখা যায়, "পুরুষালি" লেসবিয়ানরা অন্য লেসবিয়ানদের চেয়ে সংবাদ মাধ্যমে একটু বেশিই প্রাধান্য পায়। যার ফলস্বরূপ সাধারণ মানুষ প্রতিটি লেসবিয়ানের জীবন একই ধরনের বলে মনে করে নেয়।
সাধারণত, লেসবিয়নদের "বাচ এবং ফেম" এই দুই ধরনের ছকে ফেলা হয়। পুরুষালি ধরনের পোশাকপরিচ্ছদ বাচ লেসবিয়ানদের স্টাইল। "ডাইক" বলেও এরা পরিচিত যদিও এই শব্দটি লেসবিয়ান সম্প্রদায় অপমানজনক হিসেবেই গন্য করে। লেসবিয়ান সম্প্রদায়ে বাচদেরকে শক্ত সমর্থ এবং বাইরের সমাজে স্পষ্টভাষী হিসেবে গণ্য করা হয়।  অভিনেত্রী পোর্শিয়া দে রসি ২০০৫ সালে লেসবিয়ান হিসেবে আত্মপ্রকাশের মাধ্যমে লেসবিয়ানদের নিয়ে সাধারণ যে দৃষ্টিভঙ্গি ছিল তা পাল্টাতে অবিস্মরনীয় ভূমিকা রেখেছেন। তিনি তার একাধিক ইন্টারভিউতে বলেছেন, লেসবিয়ানদের নিয়ে গতানুগতিক চিন্তাধারা নিজ সম্প্রদায়েও প্রচলিত আছে। তাই অনেক লেসবিয়ানই সেভাবে আচরণ না করলে বা সেভাবে পোশাক না পড়লে এলজিবিটিকিউ+ সম্প্রদায় থেকে প্রত্যাখিত হওয়ার ভয়ে থাকেন।
গে পুরুষ
থাম্ব|গৌরব পদযাত্রায় গে পুরুষ যদিও জেন্ডার আইডেন্টিটি, জেন্ডার এক্সপ্রেসন ও যৌন অভিমুখিতা ভিন্ন অর্থ বহন করে তবুও সমকামি পুরুষদের বেশিরভাগ ক্ষেত্রেই মেয়েলী ধরনার বলে অভিহিত করা হয়।  সমকামি পুরুষেরা বা গে পুরুষেরা প্রদর্শন কলা তে জড়িত এবং আচরণে কৃত্রিম নাটকীয়তা বেশি বলে সাধারণত প্রচলিত। এলজিবিটি সম্প্রদায়ে বড় ও লোমশ শরীরের পুরুষদের বেয়ার বলে অভিহত করা হয়। শারীরিকভাবে শক্ত সমর্থ এই পুরুষেরা সকল সমকামি পুরুষই নারীসুলভ বা টুইংক না সেই বার্তা দিয়ে থাকে।
বাহ্যিক রূপ ও আচরণ
সমকামি পুরুষেরা প্রায়ই নারীসুলভ ভঙ্গিতে বা নরম স্বরে কথা বলে থাকে।  ফ্যাশন এবং মেয়েলীপনা দীর্ঘ দিন ধরে সমকামিতার ক্ষেত্রে সাধারণ বিষয় বলে চিহ্নিত হয়ে আসছে। মূলতঃ ফ্যাশন ইন্ডাস্ট্রিতে জড়িত সমকামি পুরুষদের উপস্থিতিই এই ধরনের গতানুগতিক চিন্তাধারাকে উস্কে দিয়েছে।  ডলস এন্ড গাবানা এবং আরো কিছু ডিজাইনাররা অনেকসময় সমপ্রেমিদের বিজ্ঞাপনের জন্য ব্যবহার করেছেন। অনেকের মতে এতে সমাজে সমকামি পুরুষেরা শপিং করতে পছন্দ করে বলে ধারণা ছড়িয়েছে।  সমকামি পুরুষেরা আচরণের দিক দিয়ে দূর্বল ঘরানার হয় বলেও সাধারণভাবে প্রচলিত।
সাম্প্রতিক গবেষণায় দেখা গিয়েছে, এইসমস্ত গতানুগতিক চিন্তাধারাকে "গেডার " তকমা দিয়ে সমকামি নারী বা পুরুষদের আলাদা করার এক ধরনের প্রবণতা দেখা যায়। যেখানে যৌন অভিমুখিতার চেয়ে তাদের বাহ্যিক আচরণ ও ব্যবহারই মূখ্য হয়ে থাকে।
শিশুকামিতা
একটি অত্যন্ত প্রচলিত ধারণা হল, গে মাত্রই শিশুকামী। সাধারণত বিসমকামি পুরুষেরা, যারা সমকামি পুরুষদের দ্বারা আকৃষ্ট হওয়ার ভয়ে থাকে তারা, এক ধরনে হাঁটু ঝাঁকানো ভঙ্গি করে থাকে। ধারণা করা হয় হোমোফোবিয়ার দরূন এই ধরনের ভুল ধারণা সমাজে ছড়া হয়েছে।  তবে এই ভ্রান্ত ধারনার কারণে গে পুরুষেরা শিক্ষক হিসেবে চাকরি প্রাপ্তির ক্ষেত্রে বৈষম্যের শিকার হন। যদিও দেখা গিয়েছে  শিশুকামিরা ৮০-৯০ শতাংশ ক্ষেত্রে বিসমকামি বা হেটেরোসেক্সুয়াল।  অন্য এক গবেষণায় দেখা গিয়েছে শিশু যৌন হয়রানি ঘটনায় বেশিরভাগ ক্ষেত্রেই (একটি গবেষণায় উল্লেখিত ৯০% ক্ষেত্রে) বিসমকামি বা হেটেরোসেক্সুয়াল পুরুষেরাই দায়ী।অপ্রাপ্ত বয়স্ক মেয়েদের সাথে জোরপূর্বক শারীরিক মিলনের ক্ষেত্রেও পরিসংখ্যানে হেটেরোসেক্সুয়াল পুরুষেরা এগিয়ে।  আবার অন্য একটি গবেষণায় ৪০শতাংশ ছেলে শিশু ও ৬ শতাংশ মেয়ে যৌন হয়রানী নারী অপরাধীদের মাধ্যমে সংঘটিত হয়ে থাকে।
উভকামী
থাম্ব|[[রক সঙ্গীত শিল্পী ডেভিড বোয়ি ১৯৭২ সালে উভকামী হিসেবে আত্মপ্রকাশ করেন। ]] উভকামিতা পরিভাষাটি নারী ও পুরুষ উভয়ের প্রতি যৌন বা রোমান্টিক অনুভূতি নির্দেশক মানব আকর্ষণকে বোঝাতে ব্যবহৃত হয়। যে কোন যৌনতা বা লিঙ্গ পরিচয় বিশিষ্ট ব্যক্তির প্রতি রোমান্টিক বা যৌন আকর্ষণ; উল্লেখিত দ্বিতীয় দৃষ্টিভঙ্গিটিকে অনেকসময় বিকল্পরূপে সর্বকামিতা হিসেবে নির্দেশ করা হয়।   কোন লিঙ্গের প্রতি অস্পষ্ট কিন্তু অনন্য নয় এমন যৌন পছন্দনীয়তা রয়েছে তারাও নিজেদেরকে উভকামী হিসেবে চিহ্নিত করে। মানবসভ্যতার বিভিন্ন সমাজব্যবস্থায় এবং প্রাণীরাজ্যের অন্যত্রও   লিখিত ইতিহাসের সমগ্র সময়কাল জুড়ে উভকামিতার উপস্থিতি লক্ষিত হয়। তবে হেটেরোসেক্সুয়ালিটি ও হোমোসেক্সুয়ালিটি শব্দ দুটির মত বাইসেক্সুয়ালিটি শব্দটিও মূলত ঊনবিংশ শতাব্দীতে উৎপন্ন হয়।
উডি অ্যালেন বলেছিলেন, "উভকামি হলে শনিবার রাতে ডেইটে যাওয়ার সুযোগ দ্বিগুন হয়ে যায়।"  একটি প্রচলিত ধারণা হল, উভকামিরা একটি সম্পর্ক টিকিয়ে রাখতে পারে না, কেননা তাদের আকর্ষণ দুই লিঙ্গের প্রতিই থাকে। ফলে প্রকৃতপক্ষে একজন সমকামি নাকি বিসমকামি তা নিয়ে তারা সিদ্ধান্তহীনতায় ভোগে।
রূপান্তরকামী
রূপান্তরিত লিঙ্গ-এর ব্যক্তিবর্গ হল সেসব ব্যক্তি যাদের এমন একটি নিজস্ব যৌন পরিচয় বা যৌন অভিব্যক্তি রয়েছে, যা তাদের জন্মগত যৌনতা হতে ভিন্ন। তবে মাঝে মাঝে, বিস্তৃত পরিভাষায় রূপান্তরিত লিঙ্গ বোঝাতে ক্রস-ড্রেসার বা বিপরীত লিঙ্গের পোশাক পরিধানকারীদেরকেও বোঝানো হয়।  প্রচলিত ভ্রান্ত ধারণা হল, রূপান্তকামী মাত্রই গণিকা।
গবেষণা
লেসবিয়ান সম্প্রদায়কে নিয়ে ঋণাত্মক ধারণা সমাজে প্রচলনের হেতু বুঝতে সামাজিক বিজ্ঞানীরা দীর্ঘদিন ধরে কাজ চালিয়ে যাচ্ছেন। উইলিয়াম জেসন ধারণা করেন, প্রতিটি নারীই প্রকৃতগতভাবেই সমকামিতা উপভোগ করতো কেননা তা এক ধরনের অভ্যেস ছিল। সংক্ষেপে বলা যায়, তার ধারণা মতে "সমকামিতার ব্যাপারে সহনশীলতা মানুষ শেখে আর রুচিবোধ জন্মসূত্রেই পায়।" ১৯০৮ সালে জেমস ও এডোয়ার্ড ওয়েস্টারম্যাক ইহুদী, খ্রিষ্টান ও জোরোস্ট্রিয়ান ধর্মে সমকামিদের বিরুদ্ধে সহিংস আচরণ করার কারণ নিয়ে গবেষণা করেন। তারা বিশ্বাস করেন,ঐতিহাসিকভাবে সমকামিতার সাথে প্রতিমাপূজা, বৈধর্ম্য এবং অপরাধী মনোভাবের যোগসাজেশ থাকায় এইসকল ধর্মে সমকামিতা বিরূপ ধারণা প্রচলিত হয়েছে। সিগমুন্ড ফ্রয়েড ১৯০৫ সালে দেখিয়েছেন, হোমোফোবিয়া নির্দিষ্ট পরিবেশে, নির্দিষ্ট সমপ্রেমের বিরুদ্ধে গিয়ে সমাজের সৃষ্টি একটি ধারণা। সান্ডর ফেরেন্সে (১৯১৪) আবার বিশ্বাস করতেন, হেটেরোসেক্সুয়াল বা বিসমকামি নারীরা সমকামি হিসেবে চিহ্নিত হওয়ার আতঙ্কে থাকে।
শান্তিরহাট উচ্চ বিদ্যালয়
ইতিহাস
বিদ্যালয়টি আলহাজ্ব মাওলানা মোঃ ইউনুছ মেম্বারের একান্ত প্রচেষ্টায় এবং এলাকার গণ্যমান্য ব্যক্তিবর্গের সহায়তায় ১৯৭৯ সালে প্রতিষ্ঠিত হয়।
ব্যবস্থাপনা
বিদ্যালয় পরিচালনার জন্য জানে আলম চেয়ারম্যানকে সভাপতি করে ১১ জন বিশিষ্ট একটি পরিচালনা পরিষদ রয়েছে।
অবকাঠামো
বিদ্যলয়ে ১টি দ্বিতল, ১টি একতলা ও ২টি আধাপাকা ভবন আছে। এছাড়া ১টি ছাত্রাবাস ও ১টি খেলার মাঠ আছে।
ফলাফল ও কৃতিত্ব
২০১৯ সালে পাশের হার ৮২.২৩%
সিরাজনগর হল্ট রেলওয়ে স্টেশন
সিরাজনগর হল্ট রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার রেজিনগর থানার অন্তর্গত সিরাজনগরে অবস্থিত। এই স্টেশনটি স্টেশনের পার্শ্ববর্তী এলাকায় ছাড়া সিরাজনগর এবং আন্ধুলবেরিয়া অঞ্চলে রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লালগোলা যাত্রীবাহী ট্রেন পাগলা চণ্ডী রেলওয়ে স্টেশনে চলাচল করে।
অবস্থান
সিরাজনগর হল্ট রেলওয়ে স্টেশন মুর্শিদাবাদ জেলার রেজিনগর থানার অন্তর্গত সিরাজনগরে অবস্থিত। এই স্টেশন থেকে পরবর্তী স্টেশন হল - রেজিনগর রেলওয়ে স্টেশন এবং পূর্ববর্তী স্টেশন হল পলাশী রেলওয়ে স্টেশন।
ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাহাদুরপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
সিরাজনগর হল্ট রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
সিরাজনগর হল্ট রেলওয়ে স্টেশনের রেলপথে বৈদ্যুতীক ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
সিরাজনগর হল্ট রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।